આપણે ત્યાં મોંઘી પેનમાં પારકર પેનનું નામ પહેલું આવતું, પણ હવે દુનિયાભરમાં લક્ઝરી પેનની માર્કેટ ખૂબ આગળ વધી ચૂકી છે. ફક્ત પેન જ નહીં પણ બ્રૅન્ડેડ પેન્સિલ વાપરવાના શોખીનો પણ છે. કેરેન ડી ઍચ, કાર્ટિયર, કોનવે સ્ટુઅર્ટ, ગ્રાફ વોન ફૅબર-કેસલ, મૉં બ્લાં, ઓમાસ, સેલર, શેફર્ડ જેવી કેટલીક બ્રૅન્ડ પેન માટે ખૂબ લોકપ્રિય છે. જોકે આપણે ત્યાં હજીયે મોટા ભાગના લોકો પારકર, લેમી અને મૉં બ્લાંને જ ઓળખે છે. કેટલીક ખાસ ડિઝાઇનની પેનના કેટલાક પીસ જ બને છે. જેને કહેવાય લિમિટેડ એડિશન. આ એડિશનની કિંમત પણ વધુ હોય છે અને એવી ડિઝાઇન પછી નહીં બને એ પણ ચોક્કસ. તો એક એવી પેન કે જે આખી દુનિયામાં માત્ર ૧૦ લોકો પાસે જ હોય અને એ દસમાંનાં એક તમે હો તો એ અનુભૂતિ ખૂબ વિશેષ ગણી શકાય. જો બીજો કોઈ નહીં અને ફક્ત પેનનો શોખ ધરાવતા હો તો લાઇફમાં એકાદ લક્ઝરી પેન કલેક્ટ કરવી તો ખરેખર લક્ઝરી જ ગણાય.